rejauldu/bengali-wikipedia huggingface dataset:
ব্রুনাইয়ের প্রশাসনিক কাঠামো মূলত দায়রাহ্ (জেলা), মুকিম (উপজেলা) এবং কাম্পুং বা কাম্পং (গ্রাম) নিয়ে গঠিত। এদের মধ্যে দায়রাহ প্রথম স্তরের, মুকিম দ্বিতীয় স্তরের এবং কাম্পং তৃতীয় স্তরের প্রশাসনিক বিভাগ।  এছাড়াও ব্রুনাইয়ে কয়েকটি পৌর বিভাগ রয়েছে। এগুলো হলো: বন্দর সেরি বেগাওয়ান এবং কয়েকটি জেলা শহর। এগুলো মূল প্রশাসনিক কাঠামোর বাইরে বলে মনে করা হয়।  সবগুলো প্রশাসনিক বিভাগই স্বরাষ্ট্র মন্ত্রনালয়ের মাধ্যমে সরকারের প্রত্যক্ষ নিয়ন্ত্রণে রয়েছে। প্রশাসনিক বিভাগগুলো সাধারণত আদমশুমারীর কাজে ভূমিকা রাখে। তবে, প্রশাসনিক অঞ্চলগুলোর স্বাধীনতা ও ক্ষমতা খুবই সীমিত এবং প্রশাসনিক স্তরের নিচের দিকে এটি নেই বললেই চলে। প্রধান সামাজিক ও রাজনৈতিক বিষয়গুলো যেমন শিক্ষা এবং আইন পৃথক সরকারি মন্ত্রণালয় বা বিভাগের মাধ্যমে কেন্দ্রীয়ভাবে পরিচালিত হয়।   দায়রাহ   ব্রুনাইয়ে মোট ৪টি দায়রাহ বা জেলা রয়েছে। এগুলো হলো: ব্রুনাই-মুয়ারা, বেলাইত, তুতং এবং তেম্বুরং। এগুলোর মধ্যে ব্রুনাই-মুয়ারা সবচেয়ে ছোট কিন্তু জনবহুল জেলা। আর বেলাইত সবচেয়ে বড় জেলা এবং তেল ও গ্যাস উৎপাদন কেন্দ্র।  প্রতিটি জেলার প্রধান নির্বাহী হলো জেলা অফিসার ()। একজন সহকারী জেলা অফিসার তাকে সহযোগিতা করে থাকে।   মুকিম   মুকিম হল ব্রুনাইয়ের দ্বিতীয় স্তরের প্রশাসনিক বিভাগ। বর্তমানে দেশটিতে মোট ৩৮টি মুকিম রয়েছে; যার ১৭টি ব্রুনাই-মুয়ারা জেলায়, ৮টি বেলাইত জেলায়, ৮টি তুতং জেলায় এবং ৫টি তেম্বুরং জেলায় অবস্থিত। প্রতিটি মুকিম নিয়ন্ত্রণে একজন করে পেঙ্গুলু নিয়োগ দেওয়া হয়।   গ্রাম   গ্রাম ( বা ) হচ্ছে ব্রুনাইয়ের সবচেয়ে নিম্ন স্তরের প্রশাসনিক বিভাগ যার নেতৃত্বে থাকেন একজন কেউতা কাম্পং বা গ্রাম প্রধান। গ্রামের জনসংখ্যা কয়েকশো থেকে হাজার পর্যন্ত হতে পারে।  তবে, কাম্পং আয়ারকে গ্রাম হিসাবে বিবেচনা করা হয় না। ব্রুনাই নদীর উপরের জনবসতিগুলোকে সাধারণভাবে এ নামে ডাকা হয়। আসলে, কাম্পং আয়ার একটি বৃহৎ অঞ্চল যা কয়েকটি মুকিম এবং বেশ কয়েকটি কাম্পং নিয়ে গঠিত।   পৌরসভা   মূলত চারটি অঞ্চলকে বান্দারান বা পৌর-অঞ্চল হিসেবে বিবেচনা করা হয়। যথা:  বন্দর সেরি বেগাওয়ান: দেশের রাজধানী এবং সেই সাথে ব্রুনাই-মুয়ারা জেলারও রাজধানী।  কুয়াল বেলাইত: বেলাইত জেলার প্রশাসনিক শহর।  সেরিয়া: বেলাইত জেলার আরেকটি শহর।  তুতং: তুতং জেলার প্রশাসনিক শহর।  পৌরসভাগুলোকে মূল প্রশাসনিক কাঠামো বহির্ভূত স্তর হিসেবে বিবেচনা করা হয়। কারণ তাদের স্থানিক এখতিয়ার কোনও স্তরের সাথেই খাপ খায় না। এছাড়া, পৌরসভাগুলোর আকারেও বেশ তারতম্য রয়েছে। যেমন: বন্দর সেরি বেগাওয়ান বেশ কয়েকটি মুকিমের সমন্বয়ে গঠিত। কিন্তু অন্যান্য পৌর-অঞ্চলগুলো কেবল কয়েকটি গ্রাম নিয়ে গঠিত। জেলা এবং এর উপ-বিভাগগুলো সরকারের একই বিভাগ পরিচালনা করলেও পৌরসভা একই মন্ত্রণালয়ের সম্পূর্ণ ভিন্ন একটি বিভাগের অধীনে পরিচালিত হয়।  পৌরসভার প্রধান হলেন পেঙ্গেরুসি লেম্বাগা বান্দারান বা পৌরসভার চেয়ারম্যান।  বাঙ্গার তেম্বুরং জেলার কেন্দ্রীয় শহর হলেও এটি এখনও পৌরসভার মর্যাদা পায়নি। বাঙ্গারের সরকারি নাম পেকান বাঙ্গার (অর্থাৎ, 'বাঙ্গার শহর'); কিন্তু প্রশাসনিক স্তরের দিক থেকে এটি একটি গ্রাম। একইভাবে, ব্রুনাই-মুয়ারা জেলার বন্দর-নগরী মুয়ারা ()ও প্রশাসনিকভাবে সেরাসা মুকিমের অধীন একটি গ্রাম।   তথ্যসূত্র   বিষয়শ্রেণী:ব্রুনাই বিষয়শ্রেণী:এশিয়ার দেশের প্রশাসনিক উপবিভাগ বিষয়শ্রেণী:ব্রুনাইয়ের উপবিভাগ
সাবিত্রী হলো বাংলাদেশের দক্ষিণাঞ্চলের মেহেরপুর জেলার ঐতিহ্যবাহী একটি মিষ্টি। দুধের চাঁছি হতে উৎপন্ন এই মিষ্টিতে অন্যান্য বাংলাদেশী মিষ্টির মতো বেশি পরিমাণে রস না থাকলেও ভেতরে রসালো হয়। সাবিত্রী মিষ্টির একটি অন্যতম বৈশিষ্ট্য হলো স্বাভাবিক তাপমাত্রায়ও এর স্বাদ দীর্ঘদিন ধরে অটুট থাকে।  নাম সাবিত্রী মিষ্টির উদ্ভাবক বাসুদেব সাহা এই মিষ্টি তৈরিতে নির্ভেজাল উপকরণ ব্যবহার করতেন। খাঁটি বা নির্ভেজাল অর্থে সতী-সাবিত্রী শব্দ ব্যবহার করা হয়। একারণে এ মিষ্টির নামকরণ করা হয় সাবিত্রী।  ইতিহাস প্রায় দেড় শতাধিক বছর পূর্বে ১৮৬১ সালে ব্রিটিশ রাজত্বকালে মেহেরপুর শহরের জনৈক বাসুদেব, সাবিত্রী নামক এ মিষ্টি তৈরি করেন। খড়, টালি ও টিন দিয়ে নির্মিত তাঁর বাড়ির একাংশে মিষ্টির দোকানে তৈরি করেন এ মিষ্টি। সে অঞ্চলের জমিদার সুরেন বোসের জমিদার বাড়ির সিংহ ফটকের সামনে অবস্থিত ছিল বাসুদেবের সাবিত্রী এবং রসকদম্বের দোকান। জমিদার বাড়ির অতিথিদের সাবিত্রী আর রসকদম্ব দিয়ে আপ্যায়ন করা হতো। বর্তমানে দোকানের সে স্থানটিতে 'বাসুদেব গ্র্যান্ড সন্স' নামের মিষ্টির দোকান পরিচালনা করছেন প্রয়াত বাসুদেবের দুই নাতি বিকাশ কুমার সাহা ও অনন্ত কুমার সাহা। তাছাড়া এই মিষ্টি তৈরিতে বংশপরম্পরায় বাসুদেবের বংশধরদের ছাড়া বাইরের কাউকে নিয়োগ দেওয়া হয় না।  প্রস্তুতকরণ উপকরণ দুধের চাঁছি বা সর চিনি প্রণালী দুধ তথা দুধের চাঁছি আর চিনিই মূলত এই মিষ্টি তৈরির প্রধান উপকরণ। সাধারণত এক কেজি  দুধ থেকে ৬-৮টা সাবিত্রী তৈরি করা যায়। এক্ষেত্রে গুরুত্বপূর্ণ বিষয় হচ্ছে দুধ চুলায় জ্বাল দেওয়া। নির্দিষ্ট সময়ব্যাপী নির্ধারিত তাপে চুলায় সুচারুভাবে জ্বাল দিতে হয়।  ভৌগোলিক স্বীকৃতি মেহেরপুর ভিত্তিক মিষ্টি সাবিত্রীর জন্য পেটেন্ট, ডিজাইন ও ট্রেডমার্কস অধিদপ্তরের কাছে একটি আবেদন জমা করা হয়েছে। মেহেরপুরের ঐতিহ্য এই সাবিত্রী মিষ্টিকে সম্প্রতি ভৌগোলিক স্বীকৃতি দিতে উদ্যোগ গ্রহণ করছে পেটেন্ট, ডিজাইন ও ট্রেডমার্কস অধিদপ্তর।  তথ্যসূত্র  বিষয়শ্রেণী:বাংলাদেশী মিষ্টি বিষয়শ্রেণী:বাংলাদেশী রন্ধনশৈলী বিষয়শ্রেণী:মেহেরপুর জেলা বিষয়শ্রেণী:বাংলাদেশের ভৌগোলিক নির্দেশক পণ্য
নিকোলাস ভালেন্তিনি (; জন্ম: ৬ এপ্রিল ২০০১) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব বোকা জুনিয়র্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২৩ সালে, ভালেন্তিনি আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।  প্রারম্ভিক জীবন নিকোলাস ভালেন্তিনি ২০০১ সালের ৬ই এপ্রিল তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি ইতালীয় বংশোদ্ভূত ব্যক্তি।  আন্তর্জাতিক ফুটবল ভালেন্তিনি আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২৩ সালের ১৫ই ডিসেম্বর তারিখে তিনি ইকুয়েডর অনূর্ধ্ব-২৩ দলের বিরুদ্ধে ম্যাচে আর্জেন্টিনা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4242571 আর্জেন্টিনার বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করেছেন।  তথ্যসূত্র  বহিঃসংযোগ              বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:হুনিনের (বুয়েনোস আইরেস) ফুটবলার
স্টেফানি "স্টেফি" ডি সুজা, (পূর্বনাম স্টেফানি সেকিরা (২৬শে ডিসেম্বর ১৯৩৬ – ১১ই সেপ্টেম্বর ১৯৯৮) অ্যাথলেটিকস এবং মহিলা হকিতে ভারতের প্রতিনিধিত্বকারী একজন মহিলা ক্রীড়াবিদ ছিলেন।   প্রাথমিক জীবন  স্টেফানি "স্টেফি" ডি সুজার জন্ম, ১৯৩৬ সালের ২৬শে ডিসেম্বর। তিনি পুনের সরদার দস্তুর গার্লস স্কুলে পড়াশোনা করেছিলেন এবং পরে ফার্গুসন কলেজে  স্নাতক ক্রেন। তিনি সেন্ট্রাল রেলওয়ে (পুনে বিভাগ) এর সাথে কাজ করেছিলেন।  বিয়ের পরে তিনি জামশেদপুরে চলে আসেন।   ১৯৫৪ সালের এশিয়ান গেমসে ( ভায়োলেট পিটারস, ক্রাইস্টাইন ব্রাউন এবং মেরি ডি সুজার সাথে ) ৪* ১০০ মিটার রিলেতে স্বর্নজয়ী দলের এবং ১৯৫৮ সালে একটি ব্রোঞ্জ জয়ী ভারতীয় দলের অংশ ছিলেন স্টেফি। এছাড়াও তিনি ব্যক্তিগত ২০০ মিটারে রৌপ্য অর্জন করে সেমিফাইনালে একটি এশিয়ান রেকর্ড তৈরি করেছিল এবং দ্বিতীয় প্রতিযোগিতায় ১০০ মিটারে চতুর্থ স্থান অর্জন করেছিল। এক পর্যায়ে ভারতের ১০০ মি, ২০০ মি, ৪০০ মি এবং ৮০০ মি জাতীয় রেকর্ডটি একসাথে স্টেফির অধিকারে ছিল। ১৯৫৬ সালে পুনেতে মেরি ডিসুজা দ্বারা ১২.১সেকেন্ড্রে র আগের রেকর্ডটি হারিয়ে ১২ সেকেন্ডে ১০০ মিটার সমাপ্ত করা তিনিই প্রথম ভারতীয় মহিলা Indian Express, December 24, 1956  ভারতীয় ক্রীড়াতে তার উল্লেখযোগ্য সাফল্যের কারণে স্টেফি ডি সুজা ভারত সরকার দ্বারা অর্জুন পুরস্কার প্রাপ্ত হয়েছিলেন।  তিনি ৬১ বছর বয়সে জামশেদপুরে (ঝাড়খণ্ড) মারা যান।   জাতীয় এবং আন্তর্জাতিক প্রতিযোগিতা   ১৯৫৪এশিয়ান গেমসম্যানিলাপ্রথম৪x১০০ মিটার৪৯.৫১৯৫৪এশিয়ান গেমসম্যানিলাচতুর্থ২০০ মিটার১৯৫৭জাতীয় চ্যাম্পিয়নশিপপ্রথম১০০ মিটারপ্রথম২০০ মিটার১৯৫৮এশিয়ান গেমসটোকিওদ্বিতীয়২০০ মিটার২৬.২তৃতীয়৪০০ মিটার রিলে৪৯.৪১৯৫৮কমনওয়েলথ গেমসকার্ডিফহিট থেকে অগ্রসর হননি১০০ মিটার এবং ২০০ মিটার   আধারিত বই    কে আর ওয়াধওয়ানী, অর্জুন পুরস্কার, প্রকাশনা বিভাগ, তথ্য ও সম্প্রচার মন্ত্রক, ভারত সরকার, ২০০২,    তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় রোমান ক্যাথলিক বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:১৯৯৮-এ মৃত্যু বিষয়শ্রেণী:১৯৩৬-এ জন্ম বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:ভারতীয় নারী স্প্রিন্টার বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:১৯৫৮ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:১৯৫৪ এশিয়ান গেমসের পদক বিজয়ী বিষয়শ্রেণী:১৯৫৮ এশিয়ান গেমসের পদক বিজয়ী বিষয়শ্রেণী:অলিম্পিক নারী স্প্রিন্টার বিষয়শ্রেণী:গোয়ার মল্লক্রীড়াবিদ বিষয়শ্রেণী:গোয়ার নারী ক্রীড়াবিদ বিষয়শ্রেণী:গোয়ার ফিল্ড হকি খেলোয়াড়
রাজশাহী সরকারি সার্ভে ইনস্টিটিউট বা ইঞ্জিনিয়ারিং অ্যান্ড সার্ভে ইনস্টিটিউট (পূর্ব নাম: রাজশাহী কারিগরি ও জরীপ মহাবিদ্যালয়) বাংলাদেশের রাজশাহী শহরের প্রাণকেন্দ্র সাহেব বাজার সংলগ্ন সোনাদীঘির পশ্চিমে ১৮৯৮ সালে প্রতিষ্ঠিত হয়। এটি শিক্ষা মন্ত্রনালয়ের কারিগরি ও মাদ্রাসা শিক্ষা বিভাগের অধীন একটি শিক্ষাপ্রতিষ্ঠান। ২০২৪ সালে প্রতিষ্ঠানটি সরকারিকরণ হয়।  ইতিহাস রাজশাহী ইঞ্জিনিয়ারিং এন্ড সার্ভে ইনস্টিটিউট ১৮৯৮ সালে থেকে রাজশাহী নগরীর প্রাণকেন্দ্র সোনাদীঘি-রাজারহাতা এলাকায় নিজস্ব ভবনেই চালনো হতো এর কার্যক্রম। ১৯০২ সালে এক বছর মেয়াদী আমিনশীপ ও দুই বছর মেয়াদী সাব-ওয়ারসিয়ার কোর্স চালু হয়ে ১৯৮৫ সাল পযর্ন্ত চালু ছিল । ১৯৮৫ সালে ডিপ্লোমা-ইন-সিভিল-ইঞ্জিনিয়ারিং ও ডিপ্লোমা-ইন-ইঞ্জিনিয়ারিং(সার্ভেয়িং) চালু হয় । ২০০০-২০০১ শিক্ষাবর্ষ হতে শুধু চার বছর মেয়াদী ডিপ্লোমা-ইন-ইঞ্জিনিয়ারিং(সার্ভেয়িং) কোর্স বাংলাদেশ কারিগরি শিক্ষা বোর্ডের অধীনে পরিচালিত হয়েছে ।তবে সম্প্রতি ২০২৪-২০২৫ শিক্ষাবর্ষ হতে নতুন একটি ৪ বছর মেয়াদী ডিপ্লোমা-ইন-ইঞ্জিনিয়ারিং(ল্যান্ড রিসোর্স এন্ড এনভায়রমেন্ট) কোর্স যুক্ত করা হয়েছে। ২০১৮ সালের এপ্রিল মাসে নগরীর কচুয়াতৈল এলাকায় এই ক্যাম্পাস প্রায় তিন একর জমির ওপর নির্মাণ করা হয়।     অবকাঠামো  চারতলা অ্যাকাডেমিক কাম প্রশাসনিক ভবন, ১০০ শয্যার চারতলা একটি ছাত্রাবাস, ১৫ শয্যার একতলা একটি ছাত্রীনিবাস। এছাড়া তৈরি হয়েছে অভ্যন্তরীণ রাস্তা, প্রধান ফটক এবং সীমানা প্রাচীর। এই ক্যাম্পাস তৈরিতে ব্যয় হয়েছে ২৪ কোটি টাকা। সম্প্রতি সরকারীকরণ এর পরপরই নতুন আরো ২টি চারতলা বিশিষ্ট একাডেমিক ভবন, একটি মসজিদ, এবং একটি ছাত্রাবাস নির্মাণ করা হচ্ছে।    আরো দেখুন  রাজশাহী কলেজ  রাজশাহী নিউ গভঃ ডিগ্রী কলেজ  রাজশাহী ক্যাডেট কলেজ  রাজশাহী কলেজিয়েট স্কুল  রাজশাহী লোকনাথ উচ্চ বিদ্যালয়   তথ্যসূত্র   বিষয়শ্রেণী:রাজশাহী জেলার মহাবিদ্যালয় বিষয়শ্রেণী:১৮৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯৮-এ ব্রিটিশ ভারতে প্রতিষ্ঠিত বিষয়শ্রেণী:রাজশাহী বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট
নাতাশা থমাস (জন্ম: ১৯ ডিসেম্বর ১৯৯৫) একজন ইংরেজ ফুটবলার, যিনি ইপসউইচ টাউন ক্লাবের ফরোয়ার্ড হিসেবে খেলেন। এর আগে তিনি ওয়েভেনি এবং লোওয়েস্টফ্ট টাউনের হয়ে খেলেছেন। ২০১৫ সালে, ১৯ বছর বয়সে তিনি ইপসউইচ টাউনে যোগ দেন। ফুটবলের পাশাপাশি তিনি একজন জিম প্রশিক্ষক হিসেবেও কাজ করেন।  আন্তর্জাতিক ক্যারিয়ার  নাতাশা থমাস ২০২৪ সালে জ্যামাইকা জাতীয় দলের জন্য ডাক পান। তিনি ২৫ অক্টোবর ২০২৪-এ ফ্রান্সের বিপক্ষে ম্যাচে ৭০তম মিনিটে বদলি খেলোয়াড় হিসেবে মাঠে নেমে তার আন্তর্জাতিক অভিষেক ঘটান এবং ইপসউইচ টাউনের প্রথম পূর্ণাঙ্গ আন্তর্জাতিক খেলোয়াড় হয়ে ওঠেন।   তথ্যসূত্র   বিষয়শ্রেণী:নারী ফুটবল ফরোয়ার্ড বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:ইংরেজ নারী ফুটবলার
কাফার কিলা বা কফারকিলা (   , এছাড়াও, Kfarkila, Kfarkela, Kafarkela ) দক্ষিণ লেবাননের একটি গ্রাম ও পৌরসভা। এর জনসংখ্যার অধিকাংশই শিয়া মুসলিম ।    ব্যুৎপত্তি  কাফারকিলা নামের অর্থ "চারণভূমির গ্রাম"।   ইতিহাস  আল-মাকদিসি (সি. ৯৪৫/৯৪৬ – ৯৯১) উল্লেখ করেছেন যে, কাফার কিলা (যাকে কাফর কিলা ও বলা হয়) ছিল " তাবারিয়্যাহ থেকে এক দিনের দূরত্বের স্থান"।   অটোমান যুগ  ১৫৯৬ সালের কর রেকর্ডে দেখা যায়, এটি সাফাদ সানজাকের অংশ তিবনিনের অটোমান নাহিয়া (উপজেলার)  একটি গ্রাম। যা কাফর কুক নামে পরিচিত ছিল। যেখানে ৩১টি পরিবার ও ২ জন অবিবাহিত লোক ছিল এবং সকলেই মুসলিম । গ্রামবাসীরা কৃষিজাত পণ্যের উপর কর দিত। যেমন গম, যব, জলপাই গাছ, ছাগল, মৌমাছির চাক এবং শীতকালীন চারণভূমি। মোট ৪,৭০০ আকসে  কর দিতে হয়।  Note that Rhode, 1979, p. 6  writes that the register that Hütteroth and Abdulfattah studied was not from 1595/6, but from 1548/9  ১৮৩৮ সালে, এলি স্মিথ কাফর কিলার জনসংখ্যাকে মেটাওয়িলেহ হিসেবে উল্লেখ করেন।  ১৮৭৫ সালে ভিক্টর গুয়েরিন পরিদর্শন করেন এবং লক্ষ্য করেন যে গ্রামে প্রায় ১,০০০ মেটাওয়িলেহ বাসিন্দা ছিল।  তিনি আরও উল্লেখ করেন: "মসজিদ এবং বেশ কয়েকটি ঘর পুরানো উপকরণ দিয়ে তৈরি। এর ঝর্ণাটি আংশিকভাবে প্রাচীন।"  ১৮৮১ সালে, পিইএফ -এর <i id="mwTw">পশ্চিম প্যালেস্টাইন জরিপ</i> (এসডব্লিউপি) থেকে জানা যায়, এটি "পাথর ও কাদা দিয়ে তৈরি একটি গ্রাম, যেখানে প্রায় ১৫০ জন মুসলিম বসবাস করত। এর জমিগুলো ঢালু, আবাদযোগ্য এবং চারপাশে ডুমুর, জলপাই জন্মে। এখানে একটি ভালো ঝর্ণা আছে।"   আধুনিক যুগ  গ্রামের মোট জনসংখ্যা প্রায় ১৪,৫০০ জন। । গ্রীষ্মকালে বাসিন্দাদের সংখ্যা নাটকীয়ভাবে বৃদ্ধি পায়। সমুদ্রপৃষ্ঠ থেকে এর উচ্চতা প্রায় ৭০০ মিটার।    জনসংখ্যা  ২০১০ সালের হিসাব অনুযায়ী, গ্রামে ৭,০০০ জন বাসিন্দা ছিল। গ্রীষ্মের মাসগুলিতে এর জনসংখ্যা ৯,০০০-এ উন্নীত হয়। ২০০৬ সালের লেবানন যুদ্ধের ফলে কমপক্ষে ২,৫০০ গ্রামবাসী লেবাননের অন্যান্য অংশে বাস্তুচ্যুত হয় এবং আরও ৫০০ জন বিদেশে পাড়ি জমায়।   ২০১৪ সালে কাফার কিলায় নিবন্ধিত ভোটারদের মধ্যে মুসলিমরা ৯৯.৫৬% ছিল, যার ৯৭.৪১% ভোটার ছিলেন শিয়া মুসলিম ।   তথ্যসূত্র   বিষয়শ্রেণী:লেবাননের শিয়া মুসলিম সম্প্রদায় বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:উইকিউপাত্তে স্থানাঙ্ক আছে
মজপহিৎ-এর ধ্বজ ও প্রতীকচিহ্ন  থাম্ব|মজপহিৎ সাম্রাজ্যের রাজকীয় রঙের আধুনিক উপস্থাপনা। মজপহিৎ পতাকা এবং প্রতীক, রাজকীয় রং এবং মজপহিৎ সাম্রাজ্যকে প্রতিনিধিত্ব করতে ব্যবহৃত হওয়া চিহ্নসমূহকে বোঝায়। যাইহোক, কীভাবে রঙ এবং প্রতীক ব্যবহার করা হয়েছিল এবং উপস্থাপন করা হয়েছিল তা এখনও ইতিহাসবিদদের মধ্যে অধ্যয়ন এবং মতবিরোধের বিষয়।  লাল-সাদা রঙের সংমিশ্রণটি ইন্দোনেশিয়ার নৌবাহিনী দ্বারা, প্রজাতন্ত্র ইন্দোনেশিয়া জাহাজে ( KRI ) নেভাল জ্যাক এবং পেনন হিসাবে, যথাক্রমে " লাঞ্ছ্যন পেরাং" এবং "উলার-উলার পেরাং" নাম দিয়ে ওড়ানো হয়ে থাকে। থাম্ব|225x225পিক্সেল|মজপহিৎ-এর রাজকীয় পতাকার রং থেকে উদ্ভূত এখনও ইন্দোনেশিয়ান নৌবাহিনীর নৌ জ্যাক হিসেবে ব্যবহৃত হয়    তথ্যসূত্র   বিষয়শ্রেণী:পতাকার ইতিহাস বিষয়শ্রেণী:সামুদ্রিক পতাকা
পটিয়া থানা বাংলাদেশের চট্টগ্রাম জেলার অন্তর্গত পটিয়া উপজেলার একটি থানা।   প্রশাসনিক এলাকাসমূহ  ১৯৫০ সালে পটিয়া থানা গঠিত হয়। বর্তমানে পটিয়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম পটিয়া থানার আওতাধীন।  পৌরসভা:  পটিয়া  ইউনিয়নসমূহ:  ৫নং হাবিলাসদ্বীপ  ৬নং কুসুমপুরা  ৭নং জিরি  ৮নং কাশিয়াইশ  ৮নং (ক) আশিয়া  ৯নং জঙ্গলখাইন  ৯নং (ক) বড়লিয়া  ১০নং ধলঘাট  ১১নং কেলিশহর  ১২নং হাইদগাঁও  ১৩নং দক্ষিণ ভূর্ষি  ১৪নং ভাটিখাইন  ১৫নং ছনহরা  ১৬নং কচুয়াই  ১৭নং খরনা  ১৯নং (ক) শোভনদণ্ডী   আরও দেখুন   পটিয়া উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:পটিয়া উপজেলা
জর্দানের বিখ্যাত মানুষের নাম সমূহ নিচে উল্লেখ করা হলোঃ   রাজনৈতিক নেতা   শেরিফ হুসেন ইবনে আলী  রাজা প্রথম আবদুল্লাহ, জর্ডান  রাজা তালাল বিন আবদুল্লাহ  রাজা প্রথম হুসেন  রাজা দ্বিতীয় আবদুল্লাহ (জর্ডান)  ওয়াসফি আল তাল  রাণী নূর  রানী রানিয়া   রাজনীতিবিদ    মাহা আলী  ইসমাঈল বাবুক, জর্দানের রাজধানী আম্মান এর প্রথম মেয়র (১৯০৯-১৯১১)।  ফাহাদ এনসৌর  ফয়সাল আল-ফায়েজ  থৌকান হিন্দওয়ায়ী, সাবেক মন্ত্রী  আওন খাসাওয়ানে, সাবেক প্রধানমন্ত্রী ও আন্তর্জাতিক ন্যায়বিচার আদালত এর সাবেক বিচারপতি।  যুবরাজ রাশেদ আল খুজাই  আবদেসসালাম আল-মাজালি  ইনাম আল-মুফতি, জর্ডানের প্রথম নারী, যিনি সরকারি অফিসে কর্মরত ছিলেন।  আলী, আবু আল-রাঘব  আলী সুহিমাত  শেখ আতাউল্লাহ সুহিমাত  সালাহ সুহিমাত, এমপি  তারেক সুহিমাত  বাহজাত তালহুনি সাবেক প্রধানমন্ত্রী  ফায়াজ তারাউয়ানে   ঔপন্যাসিক, কবি, গবেষক ও লেখক    নাসের আব্দেল আজিজ এলিয়ান  সামের লিবদে - গবেষক, লেখক  সুলেইমান মুসা - ইতিহাসবিদ, লেখক  হায়দার মাহমুদ - কবি, লেখক  আবদেল-রহমান মুনিফ - ঔপন্যাসিক  সামির রাইমুনি - কবি, কর্মী  মোস্তফা ওয়াহবী (মোস্তফা ওয়াহবী আল তাল) - কবি  কামেল রিহানী - কবি, সাংবাদিক   সামরিক বাহিনী    ক্যাপ্টেন মুয়াত আল-কাসাবেহ - জর্ডানের বিমান বাহিনীর বৈমানিক, বন্দী এবং জিম্মি করে ইসলামিক স্টেট তাকে জীবন্ত পুড়িয়ে হত্যা করে  হাবিস আল-মাজালি  আবদেসসালাম আল-মাজালি  মেজর জেনারেল ইব্রাহিম খাসাওয়ানে- জর্ডানের রয়েল চিকিৎসা সেবার সাবেক উপ-পরিচালক  জেনারেল মুহাম্মদ সুহিমাত (মৃত্যু ১৯৬৮)   চিকিৎসক    আবদেসসালাম আল-মাজালি  দাউদ হানানিয়া  তারেক সুহিমাত  আব্দাল্লাহ দারাদেখ   ক্রীড়াবিদ    আমের দীব  দিমা এবং লামা হাত্তাব - আল্ট্রাম্যারাথন রানার্স   সঙ্গীতশিল্পী    মাহমুদ রাদাইদেহ  জাদে দিরানি  মুহাম্মাদ বাশার   শিল্পী    জর্জ আলিফ  মুহান্না আল দুরা  উইজদান আলী  মাহমুদ ত্বাহা   সাবেক রাষ্ট্রদূত   নাবিল তালহৌনীMinistry of Foreign Affairs (Jordan)   ব্যবসায়ী    ইমান মুথলাক  মোহাম্মদ সাহেদাহ   অন্যান্য    শিরীন অদি (জন্ম ১৯৭০), দৃশ্যসংক্রান্ত শিল্পী  মার্গো হাদ্দাদ (জন্ম ১৯৮৮), অভিনেত্রী  মোনা সৌদি (জন্ম ১৯৪৫), ভাস্কর   তথ্যসূত্র   বিষয়শ্রেণী:জর্ডান বিষয়শ্রেণী:জাতীয়তা অনুযায়ী ব্যক্তির তালিকা
লিলেট দুবে (জন্ম ৭ সেপ্টেম্বর ১৯৫৩) একজন ভারতীয় অভিনেত্রী, যিনি থিয়েটার, দূরদর্শন ও হিন্দি ছায়াছবিতে কাজ করেছেন।  প্রথম জীবন  পুনেতে এক সিন্ধি হিন্দু পরিবারে লিলেটের জন্ম।All the World is a Stage তার বাবা, গোবিন্দ কিসওয়ানি ভারতীয় রেলে কাজ করতেন। মা লীলা স্ত্রীরোগবিশারদ ছিলেন ও ভারতীয় সেনাবাহিনীতে কর্মরতা ছিলেন। তার বাবার ইচ্ছে ছিল মেয়েকে আধুনিক কোনো নাম দেওয়ার। তাই তিনি স্ত্রীর লীলা নামের নকল ফরাসি হিসেবে লিলেট নামটি রাখেন। উনি নামের মানে রাখতে চেয়েছিলেন লিটল লীলা বা ছোট লীলা। যদিও ছোটবেলায় এই নামের জন্য বন্ধুরা ঠাট্টা করত বলে লিলেটের নিজের কখনই এই নামটি পছন্দ ছিল না।  বাবার বদলির চাকরির কারণে তাকে ছোটবেলায় বিভিন্ন স্কুলে ভর্তি হতে হয়। তার মধ্যে ছিল দিল্লীর কারমেল কনভেন্ট ও পুনের সেন্ট মেরিজ স্কুল। দিল্লীর লেডি শ্রী রাম কলেজ থেকে লিলেট ইংরেজিতে স্নাতক হন। পরবর্তীকালে উনি ইংরেজি ও মাস কমিউনিকেশন নিয়ে স্নাতকোত্তর পরীক্ষায় পাশ করেন।  লিলেটরা তিন ভাইবোন। লিলেট সবচাইতে বড়। বোনের নাম লুশিন (রাশিয়ান বিমান ইলিউশিন থেকে নেওয়া নাম) ও ভাই পতঞ্জলি (হিন্দু যোগ দর্শনের একটি গুরুত্বপূর্ণ প্রামাণিক শাস্ত্রগ্রন্থ যোগসূত্র-এর সংকলকের নামে)। লুশিন, বিখ্যাত পণ্ডিত প্রদীপ দুবেকে বিবাহ করেছেন।  পেশা  লিলেট অনেক ছায়াছবিতে অভিনয় করেছেন। তার মধ্যে উল্লেখযোগ্য হল নাসিরুদ্দিন শাহ্-এর সঙ্গে মীরা নায়ারের মনসুন ওয়েডিং, শাহরুখ খান, প্রীতি জিন্টা, সাইফ আলি খান ও জয়া বচ্চন-এর সঙ্গে কাল হো না হো, অমিতাভ বচ্চন-এর সঙ্গে বাগবান, মেয়ে নেহা দুবের সাথে বো ব্যারাকস্‌ ফরএভার এবং অক্ষয় কুমার ও দীপিকা পাড়ুকোন-এর সঙ্গে হাউসফুল।  ম্যাগি স্মিথ, জুডি ডেঞ্চ ও দেব পটেল-এর সঙ্গে ব্রিটিশ ছায়াছবি দ্য বেস্ট এক্সটিক মেরিগোল্ড হোটেল ও তার দ্বিতীয় ভাগে অভিনয় করেন লিলেট।  দূরদর্শন ও থিয়েটার অভিনেত্রী এবং পরিচালিকা রূপে উনি নাম করেছেন। উনি দিল্লীর ব্যারি জনের থিয়েটার অ্যাকশন গ্রুপের সঙ্গে যুক্ত।  ব্যক্তিগত জীবন লিলেট দুবের স্বামী রবি দুবে তাজ মানসিংহ হোটেলের সবচাইতে কমবয়সী জেনারেল ম্যানেজার ছিলেন। পরে তিনি টাটা গ্রুপের কর্পোরেট কমিউনিকেশনের সিনিয়র ভাইস প্রেসিডেন্ট পদে উন্নীত হন। ২০০৪ সালে তিনি চাকরি ছাড়েন। ২০১৫ সালে অগ্ন্যাশয়ের ক্যান্সারে তার মৃত্যু হয়।  তাদের দুই মেয়ে, নেহা ও ইরা। দুই বোনই থিয়েটার, সিনেমা ও দূরদর্শনে পার্শচরিত্রে অভিনয় করেন।  তথ্যসূত্র  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:সিন্ধি ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পুণের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় মঞ্চ পরিচালক বিষয়শ্রেণী:ভারতীয় নারী মঞ্চ পরিচালক বিষয়শ্রেণী:সিন্ধি অভিনেত্রী
ণ (নাম: মূর্ধন্য ণ) হল বাংলা ভাষার পঞ্চদশ ব্যঞ্জনবর্ণ এবং বাংলা বর্ণমালার ২৬তম বর্ণ।   বর্ণনা    ব্যবহার  স্বরবর্ণ ণ'র সাথে যুক্ত হলেঅণ আ ণাইণিঈণীউণুঊণূঋণৃএণেঐণৈওণোঔণৌ  যুক্তবৰ্ণ (ণ যোগে) ণ + ট = ণ্ট = কণ্টক ণ + ঠ = ণ্ঠ = কণ্ঠ ণ + ড = ণ্ড = মণ্ডল ণ + ঢ = ণ্ঢ  ণ + ণ = ণ্ণ = বিষণ্ণ ণ + ম = ণ্ম  ণ + য = ণ্য = অরণ্য   বৈশিষ্ট্য    উদাহরণ   বর্ণ  কর্ণ  স্বর্ণ  ঋণ  হরিণ  লবণ   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ
মেরিন সিটি মেডিকেল কলেজ  হলো বাংলাদেশের একটি বেসরকারি চিকিৎসা বৈজ্ঞানিক উচ্চ শিক্ষা প্রতিষ্ঠান। ২০১৩ সালে এটি চট্টগ্রামের বায়েজিদ বোস্তামিতে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় ও চট্টগ্রাম বিশ্ববিদ্যালয়-এর অধিভুক্ত একটি কলেজ।  কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।   ইতিহাস    কার্যক্রম    অ্যাকাডেমিক কার্যক্রম    অবকাঠামো  কলেজটির সাথে মেরিন সিটি মেডিকেল কলেজ হাসপাতাল নামে একটি হাসপাতাল সংযুক্ত আছে।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  TBS News  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ বিষয়শ্রেণী:চট্টগ্রাম জেলার মেডিকেল কলেজ
মিজানুর রহমান খান বাংলাদেশ সেনাবাহিনীর একজন সাবেক মেজর জেনারেল। তিনি বাংলাদেশের আধাসামরিক বাহিনী বাংলাদেশ আনসার এবং গ্রাম প্রতিরক্ষা বাহিনীর প্রধান হিসাবে দায়িত্ব পালন করছেন।  জন্মস্থান মেজর জেনারেল মিজান ১৯৬৫ সালের ১৫ জানুয়ারি তারিখে ঢাকা জেলায় জন্মগ্রহণ করেন। কর্মজীবন ১৯৮৫ সালের ১৯ মে তারিখে বাংলাদেশ সেনাবাহিনীর ৩ ইস্ট বেংগল রেজিমেন্টে তিনি কমিশন লাভ করেন। তিনি পাকিস্তানের কোয়েটা থেকে ব্যাটালিয়ন কমান্ডার কোর্স-৪৮ এবং অস্ট্রেলিয়ায় এ বিষয়ে উচ্চতর প্রশিক্ষণ গ্রহণ করেন।  তিনি ৩, ১১ ও ২০ ইস্ট বেংগলে নিয়োগ দায়িত্ব পালন করেন, তিনি একইসাথে সদর দপ্তর ৬৬ পদাতিক ডিভিশন, ৫২, ৮১ ও ২০৩ পদাতিক ব্রিগেডে গ্রেড-১, গ্রেড-২ ও গ্রেড-৩ স্টাফ অফিসার হিসেবে দায়িত্ব পালন করেছেন। তিনি ইউনিট অধিনায়ক হিসেবে ৩ ই বেংগল এবং কমান্ডার হিসেবে ৮৮ পদাতিক ব্রিগেড এবং ৫২ পদাতিক ব্রিগেড কমান্ড করেন। মেজর জেনারেল মিজান ২০১৩ সালের ০৮ আগস্ট তারিখে মেজর জেনারেল পদবিতে পদোন্নতি লাভ করেন এবং লজিস্টিকস্ এরিয়ার এরিয়া কমান্ডার হিসেবে যোগদান করেন।  তিনি র‌্যাপিড অ্যাকশন ব্যাটেলিয়ান (র‌্যাব) এ প্রেষণে নিয়োজিত থাকা অবস্থায় একটি ইউনিটে অধিনায়ক এবং পরবর্তীতে র‌্যাবের অপারেশন উইংয়ের পরিচালক ও অতিরিক্ত মহাপরিচালক এর দায়িত্ব পালন করেন। তিনি জাতিসংঘ মিশনে প্রথমবার কম্বোডিয়ায় বাংলাদেশ ব্যাটালিয়নের প্লাটুন কমান্ডার এবং পরবর্তীতে লাইবেরিয়ায় ব্যানব্যাট-১৮ এর কন্টিনজেন্ট কমান্ডার হিসেবে নিয়োজিত ছিলেন। তিনি আনসার-ভিডিপি উন্নয়ন ব্যাংক এর সাবেক চেয়ারম্যান।  তথ্যসূত্র  বিষয়শ্রেণী:বাংলাদেশী জেনারেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল
প্রজ্ঞা নাগরা (জন্ম: ১৪ ডিসেম্বর, ১৯৯৮) একজন ভারতীয় অভিনেত্রী, যিনি তামিল ও মালয়ালম চলচ্চিত্রে অভিনয় করেন। তিনি ২০২২ সালে বারলারু মুক্কিয়াম এবং ২০২৩ সালে নদীকালিল সুন্দরী যমুনা–তে অভিনয়ের মাধ্যমে যথাক্রমে তামিল ও মালয়ালম চলচ্চিত্রে অভিষেক করেন।   ব্যক্তিগত জীবন  প্রজ্ঞা নাগরা ভারতের হরিয়ানার আম্বালায় একটি পাঞ্জাবি পরিবারে জন্মগ্রহণ করেন। তিনি দিল্লিতে বিদ্যালয় ও কলেজের পড়াশোনা সম্পন্ন করেন এবং মডেলিংয়ে কর্মজীবন করেন। প্রজ্ঞার বাবা ভারতীয় সামরিক বাহিনীতে চাকরি করতেন এবং কিছু সময়ের জন্য চেন্নাইয়ে নিযুক্ত ছিলেন, এই সুযোগে প্রিজ্ঞা প্রায়ই চেন্নাই ভ্রমণ করতেন।  দিল্লিতে ইঞ্জিনিয়ারিং পড়াশোনার সময় তিনি মডেলিংয়ে আগ্রহী হন এবং ১০০টিরও অধিক বিজ্ঞাপনে অংশগ্রহণ করেন। পড়াশোনার সময় তিনি ন্যাশনাল ক্যাডেট কর্পস (এনসিসি)–এর সদস্য ছিলেন এবং সামরিক বাহিনীতে যোগদানের আকাঙ্ক্ষা পোষণ করেছিলেন। তবে পরে তিনি চলচ্চিত্র শিল্পে কর্মজীবন গড়ার সিদ্ধান্ত নেন এবং চেন্নাইয়ে চলে যান।   কর্মজীবন  প্রজ্ঞা নাগরা ২০২২ সালে মুক্তিপ্রাপ্ত তামিল চলচ্চিত্র বারলারু মুক্কিয়াম–এ জীবার বিপরীতে একজন মালয়ালি মেয়ের চরিত্রে অভিনয় করেছিলেন। যদিও চলচ্চিত্রটি সমালোচক ও দর্শকদের কাছ থেকে নেতিবাচক প্রতিক্রিয়া পেয়েছিল, তবুও প্রজ্ঞার তার অভিনয় দক্ষতার জন্য চলচ্চিত্র শিল্পে নজরে আসেন।  তিনি মালয়ালম চলচ্চিত্র নদীকালিল সুন্দরী যমুনা–তে একজন কন্নড় মেয়ের চরিত্রে অভিনয় করেছেন। অভিনয়ে আসার আগে প্রজ্ঞা একজন মডেল হিসেবে কাজ করতেন এবং বিভিন্ন বিজ্ঞাপনে অংশগ্রহণ করেছিলেন। চেন্নাইয়ে তার প্রায়শই যাতায়াতের সময় থেকেই অভিনয়ের প্রতি আগ্রহ গড়ে ওঠে এবং পরে তিনি চলচ্চিত্র শিল্পে যোগ দেওয়ার সিদ্ধান্ত নেন।   চলচ্চিত্রের তালিকা    বছর শিরোনাম ভূমিকা ভাষা টীকা  ২০২২ বারলারু মুক্কিয়াম যমুনা তামিল   ২০২৩ এন৪ স্বাতি তামিল   নদীকালিল সুন্দরী যমুনা যমুনা মালয়ালম   ২০২৪ লাগ্গাম মনসা তেলুগু   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী